Институциите определят ролята на функциите, участващи в разработването, калибрирането, одобряването и последващите промени на рейтинговите системи.
 г
 Член 452, буква д) от РКИ
 Институциите оповестяват приложното поле и основното съдържание на посочените в член 189 от РКИ управленски отчети за вътрешнорейтинговите модели, както и адресатите и периодичността на това докладване.
 д
 Член 452, буква е) от РКИ
 При оповестяването на системите за вътрешно присъждане на рейтинги по класове експозиции се посочва броят на основните модели, използвани за различните видове експозиции при всеки клас експозиции, и накратко се представят основните разлики между използваните модели в рамките на един и същ клас експозиции. Описват се и основните характеристики на одобрените основни модели, по-специално:
 i)
 определенията, методите и данните за оценяването и утвърждаването на вероятността от неизпълнение, в т.ч. при портфейлите с малка вероятност от неизпълнение; евентуалните регулаторни минимални стойности; както и причините за установените разлики между прогнозираните вероятности от неизпълнение и действителните проценти на неизпълнение, най-малко за последните три години;
 ii)
 когато е приложимо — определенията, методите и данните за оценяването и утвърждаването на загубата при неизпълнение, в т.ч. при икономически спад; как се оценява загубата при неизпълнение за портфейлите с малка вероятност от неизпълнение; както и средният период от време между настъпването на неизпълнение и закриването на експозицията;
 iii)
 когато е приложимо — определенията, методите и данните за оценяването и утвърждаването на конверсионните коефициенти, в т.ч. допусканията при извеждането на тези оценки.
 Образец EU CR6 — Вътрешнорейтингов подход — Експозиции към кредитен риск по класове експозиции и диапазон на вероятността от неизпълнение. Образецът е със зададен формат.
 2.
 Институциите оповестяват посочената в член 452, буква ж), подточки i) — v) от РКИ информация за основните параметри, използвани за изчисляване на капиталовите изисквания за вътрешнорейтинговия подход, като попълват образец EU CR6 от приложение XXI към настоящия регламент за изпълнение, следвайки долуизложените указания в настоящото приложение. Оповестената тук информация не включва данните за специализираното кредитиране, посочено в член 153, параграф 4 от РКИ. Този образец не обхваща експозициите към кредитен риск от контрагента (КРК) (трета част, дял II, глава 6 от РКИ), секюритизиращите експозиции и експозициите към капиталови инструменти.
 Колона
 Препратки към правни норми и указания
 Обяснение
 а
 Диапазон на вероятността от неизпълнение
 Това е фиксиран диапазон на вероятността от неизпълнение, който не се променя.
 Ако данните за експозициите в неизпълнение съгласно член 178 от РКИ са допълнително разбити в съответствие с евентуални определения за категориите експозиции в неизпълнение, определенията и стойностите за категориите експозиции в неизпълнение се посочват в придружаващо разяснение.
 Експозициите се отнасят към подходящия интервал на фиксирания диапазон на вероятността от неизпълнение въз основа на оценката на вероятността от неизпълнение за всеки длъжник, отнесен към този клас експозиции (без да се взима предвид евентуалният ефект на заместване поради редуциране на кредитния риск). Всички експозиции в неизпълнение се включват в интервала с вероятност от неизпълнение 100 %.
 б
 Балансови експозиции:
 Стойността на експозицията, изчислена в съответствие с член 166, параграфи 1 — 7 от РКИ, без да се взимат предвид евентуалните корекции за кредитен риск и конверсионни коефициенти.
 в
 Задбалансови експозиции